MINISTERUL SĂNĂTĂŢII

ORDIN

pentru modificarea Ordinului ministrului sănătăţii nr. 1246/2012 privind desemnarea persoanelor responsabile cu identificarea şi declararea potenţialilor donatori de organe şi/sau ţesuturi şi/sau celule aflaţi în moarte cerebrală

Văzând Referatul de aprobare nr. al Direcției Generale Asistență Medicală,

având în vedere prevederile titlului VI - Efectuarea prelevării şi transplantului de organe, ţesuturi şi celule de origine umană în scop terapeutic din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

luând în considerare dispoziţiile Ordonanţei Guvernului nr. 79/2004 pentru înfiinţarea Agenţiei Naţionale de Transplant, aprobată cu modificări şi completări prin Legea nr. 588/2004, cu modificările şi completările ulterioare,

în temeiul prevederilor art. 7 alin (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătăţii emite următorul

ORDIN

ART. I - Alineatul (1) al articolului 2 din Ordinul ministrului sănătăţii nr. 1.246/2012 privind desemnarea persoanelor responsabile cu identificarea şi declararea potenţialilor donatori de organe şi/sau ţesuturi şi/sau celule aflaţi în moarte cerebrală, publicat în Monitorul Oficial al României, Partea I, nr. 825 din 7 decembrie 2012, se modifică după cum urmează:

"Art. 2 - (1) Se numesc următorii responsabili regionali pentru identificarea potenţialilor donatori aflaţi în moarte cerebrală, diagnosticarea morţii cerebrale şi menţinerea în condiţii fiziologice a potenţialilor donatori:

* Bucureşti - Conf. Univ. dr. Ioana Grinţescu;
* Iaşi - Asist. Univ. dr. Mihaela Blaj;
* Târgu Mureş - Prof. Univ. dr. Sanda Copotoiu;
* Cluj-Napoca - Conf. Univ. dr. Cristina Petrişor;
* Timişoara - Conf Univ. dr. Ovidiu Bedreag;
* Constanța - Dr. Adina Florina Gherghinoiu."

Art. II - Direcţiile din cadrul Ministerului Sănătăţii, Agenţia Naţională de Transplant, persoanele nominalizate şi instituţiile implicate vor duce la îndeplinire prevederile prezentului ordin.

Art. III - Prezentul ordin se publică în Monitorul Oficial al României, Partea I.

**P. MINISTRUL SĂNĂTĂŢII**

**SECRETAR DE STAT**

**PROF. UNIV. DR. ADRIANA PISTOL**